CELEX: 62020CN0217
Language: et
Date: 2020-05-25 00:00:00
Title: Kohtuasi C-217/20: Eelotsusetaotlus, mille on esitanud Rechtbank Overijssel (Madalmaad) 25. mail 2020 – XXXX versus Staatssecretaris van Financiën

7.9.2020   
            
            
               ET
            
            
               Euroopa Liidu Teataja
            
            
               C 297/22
            
         
      Eelotsusetaotlus, mille on esitanud Rechtbank Overijssel (Madalmaad) 25. mail 2020 – XXXX versus Staatssecretaris van Financiën
      (Kohtuasi C-217/20)
      (2020/C 297/30)
      Kohtumenetluse keel: hollandi
      
         Eelotsusetaotluse esitanud kohus
      
      Rechtbank Overijssel
      
         Põhikohtuasja pooled
      
      
         Kaebuse esitaja: XXXX
      
         Vastustaja: Staatssecretaris van Financiën
      
         Eelotsuse küsimused
      
      
                  1.
               
               
                  Kas Euroopa Parlamendi ja nõukogu 4. novembri 2003. aasta direktiivi 2003/88/EÜ tööaja korralduse teatavate aspektide kohta (1) artikli [7] lõiget 1 tuleb tõlgendada selliselt, et töötaja ei kaota oma töötasu või selle osa oma iga-aastase puhkuse õiguse kasutamise tõttu? Või tuleb seda sätet tõlgendada selliselt, et töötaja saab oma tasu iga-aastase puhkuse õiguse kasutamise ajal sõltumata sellest, mis põhjusel ta puhkuse ajal ei tööta?
               
            
                  2.
               
               
                  Kas […] direktiivi 2003/88/EÜ […] artikli 7 lõiget 1 tuleb tõlgendada selliselt, et sellega on vastuolus riigisisesed eeskirjad ja tavad, mille kohaselt saab haiguse tõttu töövõimetu töötaja oma puhkuse algushetkeks tasu, mille suurus ulatub vahetult enne puhkuse algust saadud tasuni ka juhul, kui see tasu on tema pikaajalise töövõimetuse tõttu madalam kui tasu täieliku töövõime korral?
               
            
                  3.
               
               
                  Kas iga töötaja õigust iga-aastasele tasulisele puhkusele tuleb […] direktiivi 2003/88/EÜ artikli 7 ja Euroopa Kohtu väljakujunenud kohtupraktika alusel tõlgendada selliselt, et puhkuse ajal tasu vähendamine töövõimetuse tõttu rikub seda õigust?
               
            
         (1)  ELT 2003, L 299, lk 9; ELT eriväljaanne 05/04, lk 381.